
Portugees 


Dat artikel ier is nog moa e kleen begun. Ge zyt g'inviteerd voor ip bewerkn (https://vls.wikipedia.Org/w/inde 
x.php?title=Portugees&action=edit) te klikkn vo meer encyclopedische kennisse toe te voegn. 

Portugees is e Romoansche toale die de moedertoale is van meer of 200 meljoen menschn. Z'is egroeid uut 
de Galicisch-Portugeesche toale die egroeid is uut vulgair Latyn in wuk die nu Galicie (in't noord-westn van 
Spanje) en't noordn van Portugal is. Loater van tyd is die toale overenoomn in heel Portugal en van doaruut 
deur't kolonialisme en deur emigroasje nor aar streekn in heel de weireld verspreid. 

Ountstoan 


Juuste lik aar Romoansche toaln is Portugees egroeid uut't Laty n van de Romeinn die in de derde eeuwe 
voorn Christus't Iberisch schiereiland bezettn. Doavoorn woarn deels Keltische toaln die ekout woarn, lik't 
Lusitanisch (Lusitania wos de Romeinsche noame voun wuk die nu Portugal is) en't Keltiberisch en deels 
Iberisch (verzeker e toalisoloat, ol zyn der oek weetnschappers die peizn da't en Italische toale zoudt zyn) 
en't Aquitanisch (e voorloper van't Baskisch). Ol die toaln, buutn't Aquitanisch, zyn doodegoan in de eeste 
en de twidde eeuwe en e vorme van vulgair Latyn. 

't Romeinsche Ryk viel tope met de grote voolksverhuziengn tusschn 300 en 700 en oek up 't Iberisch 
schiereiland woarn der involln van barboarsche voolkern, van de Visigoothn en van de Vandoaln. 't Is toune 
dan de Romoansche toaln van wuk die nu Spanje en Portugal zyn, echt aars ekommn zyn van de toaln van 
de reste van Europa. 't Is toune dan der eentige Germoansche woordn in de Galicisch-Portugeesche toale 
ekroopn zyn, lik guerra (oorloge) en laverca (leeuwerik). 

In 711 woarn't de Moorn die binn vieln en die Arabisch gebruuktn, ol bleevn de geweune menschn nunder 
Romoansche dialectn koutn. Nu zittn der 900 woordn in't Portugees, die ollemoale te moakn hen me teetn, 
boern en stieln. In't Spaans bestoan der oek van die woordn, mo nie in aar Romoansche toaln. 

Voorn 1143 wos Portugal e stik van't keunienkryk van Galicie (en han ze oek a peu pres dezeste toale), 
toune het de keunienk van Leon van Portugal en apart keunienkryk emakt. 't Wos in 1290 dat keunienk 
Diniz van Portugal van de vulgaire toale (dus Portugees) de belangrykste toale makte, boovn Latyn. 

Loater van tyd zyn der e masse woordn uut d'originele toaln van de streekn dan de Portugezen veroverd hen, 
in't Portugees gebruukt, juuste lik dan der vele Portugeesche woordn overenoomn zyn in aar toaln. 

Toet 1516 kut er eklapt zyn van Oud-Portugees, in da joar brochte Garcia de Resende zyn Cancioneiro 
Geral (olgemeen liedjesboek) uut, de toale die doarin gebruukt is, is de boasis van't Modern Portugees. 

Verspreidienge 

■ Portugal (officiele toale, 10 meljoen) 

■ Brazilie (officiele toale, 190 meljoen, meer of 99%) 

■ Mozambique (officiele toale, 10 meljoen, dus bykan 'n helft) 

■ Angola (officiele toale, mo't is nie zeker hoevele menschn dan der Portugees kunn) 

■ Guinee-Bissau (officiele toale, 250 000 of 14%, doabuutn koutn der nog 44% Kriol, e creools 
woa dat er vele Portugees inzit) 













■ Oost-Timor (officiele toale, 
schattiengn tusschn 50 en 250 
000 ) 

■ Koap-Verdische eilandn (officiele 
toale, mo de menschn koutn 
surtout Kriolu, e ceools woa dat 
er vele Portugees inzit) 

■ Sao Tome e Principe (officiele 
toale, 85% van de menschn kunn 
Portugees, mo't zyn surtout 
creoolntoaln die ekout zyn, lik 
Folio) 

■ Spanje (at Galicisch e Portugees 
dialect zoudt zyn) 

■ China (in Macau) 

■ Verschillige landn in Afrika, Amerika, Azie en Europa woa dan der vele Portugeesche 
immigrantn zyn. Oek in Belgie zyn der wel menschn die Portugees koutn, bevoorbeeld in Sint- 
Gillis in't Brussels Hoofdstedelik Gewest. 

Landn en regio's woa da Portugees en officiele toale is. 


Overgenomen van "https://vls.wikipedia.org/w/index.php?title=Portugees&oldid=263685" 

